Allar leiðir til að verja Suðurstrandarveg verða skoðaðar. Kostnaður og hvað verja skal skiptir máli, að sögn umhverfisverkfræðings.
Í vikunni verða skoðaðir allir möguleikar til að verja Suðurstrandarveg fyrir hraunflæði úr Nátthaga.
Hörn Hrafnsdóttir, umhverfis- og byggingaverkfræðingur hjá Verkís, segir að tekið sé að skýrast hve langan tíma það tekur hraunið að ná Suðurstrandarvegi. Vinna þurfi hratt svo hægt verði að klára þær aðgerðir sem farið verði í.
Í kjölfarið verður skoðað og valið úr hvað væri best að skoða betur. Nú greinir sérfræðinga á hve langan tíma það tekur hraunið að ná suðurstrandarvegi. Þarf ekki að hafa hraðar hendur?
Miðað við hvernig þetta er núna og hvernig flæðið sem fer niður í Merardali hegðar sér eru þetta sambærilegar aðstæður. Þú ert með bratta brekku og dal fyrir neðan og það sama á í rauninni við um Nátthaga. Þetta er að gerast sæmilega rólega þannig að við höfum alveg vikur til stefnur. Þetta fer eftir því hvaða aðgerðaplan verður valið.
Nú verði unnið hörðum höndum að því að ákveða hvað verði gert en meta þurfi hve langt eigi að ganga. Þar spili kostnaður inn í og hvað verið sé að verja.
Til þess að stöðva hraun að fullu þyrftum við heilt fjall
.. þannig að það þarf aðeins að skoða þetta betur og meta betur hve langt eigi að ganga og hvort skoða eigi einhverjar aðgerðir við Suðurstrandarveginn. Það er líka í umræðunni.